Okawix:Okawix-doc.item13/gl

O cadro de xestión dos contidos: permítelle administrar os contidos (tamén chamados arquivos), por exemplo, para instalalos ou eliminalos, para engadir imaxes...

Pode acceder ao cadro premendo, na barra de ferramentas, sobre Inicio ou en Máis contidos. O cadro é despregable e sempre aparece á esquerda da interface.

O cadro contén, de arriba abaixo:

- A lista local dos ficheiros instalados anteriormente (se houbese algún). Ao premer nun arquivo da lista móstrase a páxina principal deste arquivo.

- A a lista de instalación dos ficheiros á espera de instalación na sesión actual do Okawix (se houbese algún). Ao premer nun arquivo da lista móstrase a páxina de instalación deste arquivo no cadro principal, á dereita da interface.

- Finalmente, un botón de http. Ao premer sobre este botón móstrase, á dereita da interface, a páxina de selección da lingua (se as linguas xa se seleccionaron para a sesión actual do Okawix, móstrase directamente a páxina de selección dos arquivos dispoñibles para as linguas previamente seleccionadas).

Ao final deste cadro, haberá dous botóns:

- Engadir as imaxes: se un arquivo da lista local ou de instalación está seleccionado, ao facer clic en Engadir as imaxes mostrarase a páxina de instalación no cadro principal, á dereita da interface, e ofreceráselle proceder á instalación das imaxes dos artigos deste arquivo

- Eliminar: se un arquivo da lista local ou de instalación está seleccionado, ao facer clic en Eliminar borrarase o arquivo da lista. Se o ficheiro estaba na lista local (e, polo tanto, estaba instalado localmente), borraranse os arquivos correspondentes.